22.5.2020. ( petak )

Dobro jutro svima. Šaljem današnje zadatke, a onda vam slijede dva dana odmora.

**HJ -**Nadam se da ste naučili čitati pjesmu "More". Pročitajte je još nekoliko puta pa odgovorite na 3. i 8. pitanje ( čitanka, str.203.) U bilježnicu prepišite oba pitanja i na njih odgovorite punim rečenicama.

**MAT -** U bilježnicu riješite zadatke:

1. 23x6      453x5       58 322x8        124 745x4

2. 43x52      345x54       3 157x64          12 563x43

Ne zaboravite na **EJ.**

Kroz vikend se dobro odmorite.

Sve vas lijepo pozdravljam.yes

Učiteljica Nevenka

21.5.2020. ( četvrtak )

Dobro jutro. Današnji raspored:

**MAT -**U bilježnicu riješite zadatke:

**David i Marina:**

1. 32 676x29       20 847x47     29 496x26     39 675x24     18 372x49

2. Pisano podijeli i provjeri množenjem:

    73 274:5=                   94 615:8=                946 612:5=

**Martina, Mateo i Želimir:**

1 345x5       5 684x3           7 592x4           3 712x6         5 158x8

**TZK -** Vježbajte uz HRT 3.

**HJ -**U čitanci na str. 202 nalazi se pjesma "More". Pročitajte je više puta pa u **bilježnicu prepišite**:

                K. Jurešić:

                                More

Književna vrsta: pjesma

Tema: more

Pjesničke slike:

- more je zrcalo mnogih ptica

- Zemljina velika biserna ogrlica

- zvijezde se kupaju u njegovoj dubini

- na pučini tamo brodovi su mali

( odaberite jednu pjesničku sliku i prikažite je crtežom )

Naučite pjesmu dobro čitati.

**PID -** Danas  počinjemo govoriti o primorskim krajevima Republike Hrvatske. U udžbeniku na str. 120 - 121 pročitajte o primorskim krajevima i zapišite u bilježnicu:

**PRIMORSKI KRAJEVI RH**

**-**područja: **Istra, Kvarner, Dalmacija**

**RELJEF**

- Jadransko more, otoci, obala

- nizine, brežuljci, gore, **planine** ( Učka, Velebit, Dinara, Kozjak, Mosor, Biokovo )

**PODNEBLJE**

- zime blage i kišovite, ljeta vruća i suha

- vjetrovi: jugo, bura, maestral

**BILJNI SVIJET**

- vazdazelena šuma: **hrast crnika**

- listopadna šuma: **hrast medunac**

**RIJEKE**

- Mirna, Raša ( Istra )

- Neretva, Cetina, Zrmanja, Krka ( Dalmacija )

​-Pazinčica - najpoznatija ponornica

**JEZERA**

- Vransko jezero ( Biograd ) - najveće

- Vransko jezero ( otok Cres )

- Modro i Crveno jezero ( Imotski )

- Peručko jezero ( Cetina )

Pokušajte  bar neke planine, rijeke i jezera pronaći na karti u udžbeniku.

Do sutra lijep pozdrav!

Učiteljica Nevenka

20.5.2020. ( srijeda )

Dobro jutro. Evo zadataka za danas.

**PID -** N adam se da ste dobro ponovili o životu biljaka i životinja, imali ste dovoljno vremena. Najavila sam vam zadatke.

Dakle, **u bilježnicu** ćete pod rednim brojevima **odgovoriti** na pet pitanja. Prepišite i pitanja, odgovorite punim rečenicama.

**PONAVLJANJE**

1. Nabroji glavne dijelove biljke cvjetnjače.

2. Koji se dijelovi nalaze ispod a koji iznad zemlje?

3. Čemu biljci služi korijen?

4. Što se razvija iz cvijeta?

5. Na koje smo tri skupine podijelili životinje obzirom na način ishrane?

**HJ -** Još čitajte priču "Galeb". U RB na str. 144  riješite zadatke vezane uz priču. **Martina, Mateo i Želimir** riješit će samo 1., 2. i 5. zadatak.

**LK -** Nadam se da ste dovršili crteže od prošlog tjedna ( građevina ). Ako niste dovršite je danas i predajte crteže Štefici ili Ivani.

Ne zaboravite na **EJ.**

Pozdrav do sutra!

Učiteljica Nevenka

 19.5.2020. ( utorak )

Dobro vam jutro. Danas će biti manje posla. Evo zadataka.

**MAT -**I dalje vježbamo množenje i dijeljenje.

**Zadaci za Davida i Marinu:**

1. Razliku brojeva 176 i 87 uvećaj 6 puta. Upotrijebi zagrade.

2. Izračunaj broj koji je 3, 5, 7 i 9 puta veći od broja 25 649.

3. Faktori su 2 794 i 8. Izračunaj njihov umnožak, a zatim ga uvećaj za 45 736.

4. Broj 6 390 podijeli brojem 5. Točnost rezultata provjeri množenjem.

5. Umnožak brojeva 56 384 i 6 umanji 5 puta.

**Zadaci za Martinu, Matea i Želimira:**

Pisano pomnoži:

35x23         56x56          85x25          74x27         85x61      39x52

**HJ -**Još čitajte priču "Galeb" pa u **bilježnicu odgovorite punim rečenicama**na 3., 4., 5. i 6. pitanje. Svaki odgovor zapisujemo u novi red **pod rednim brojevima.**

Ne zaboravite na **VJ** i **GK**.

**INA - SPORTSKA GRUPA**- Vježbajte uz HRT 3.

To je sve za danas. Pozdrav svima.smiley

Učiteljica Nevenka

18.5.2020. ( ponedjeljak )

Dobro jutro, dragi moji. Nadam se da ste se odmorili i da ste spremni za ovotjedne zadatke.

**MAT -** Vježbamo i ponavljamo množenje i dijeljenje. Zadatke rješavajte u bilježnicu.

**Zadaci za Marinu i Davida:**

1. 3 479x7        8 695x4              35 468x6         18 472x9

2. Pisano podijeli i provjeri množenjem:

    8 470:2=           5 576:6=             84 315:7=        789 438:5=

**Zadaci za Martinu, Matea i Želimira:**

Pisano pomnoži:

731x2        694x3         1 234x5       1 478x3          32 763x4

5 765x45               7 328x39                    9 538x27

**TZK  -** Vježbajte uz HRT 3 od 11.00 do 12.00.

**HJ -** U čitanci na str. 200 nalazi se priča o galebu ( ptica koja živi na moru ). Pročitajte je nekoliko puta ili zamolite nekoga da vam je pročita. Vi samo slušajte da bolje razumijete. U bilježnicu prepišite:

Tin Kolumbić:

                   Galeb

Tema: galebov let i igra s vjetrom

Likovi: galeb, maestral

**Personifikacija** - galebu se vrti u glavi, vjetar govori, igra se.... ( galeb i vjetar imaju osobine ljudi ).

Tko želi može i nacrtati u bilježnicu galebov let iznad mora.

Priču dobro naučite čitati!!!

**Zadatak za Matea:**sam odaberi dio priče i nauči ga DOBRO ČITATI!!!

**PID -**Ponavljajte uz udžbenik, RB te bilješke iz bilježnice o životu biljaka i životinja te o njihovoj povezanosti.

**Čitajte pitanja u udžbeniku na str. 31, 33 i 35 pa na njih odgovarajte samo usmeno, ne morate ništa zapisivati u bilježnicu.**

Znadete li na njih odgovoriti naučili ste ono što morate znati. U srijedu očekujte neka pitanja na koje ćete odgovoriti pisano

u bilježnicu.

Danas je po rasporedu još i **VJ.**

Čujemo se sutra. Lijep pozdrav svima.

Učiteljica Nevenka